**Решение по чл. 9 от ПМС № 160/01.07.2016 г. за прекратяване на процедура за избор на изпълнител**

**Р Е Ш Е Н И Е**

**№ 2 /21.01.2021 г.**

**за прекратяване на процедурата за избор на изпълнител**

На основание чл. 2, ал. 4 от Постановление № 160/01.07.2016 г. на Министерския съвет ПРЕКРАТЯВАМ процедура за избор на изпълнител чрез публична покана за услуга с предмет **„Проучване, анализиране и организиране на семинари в подкрепа на туризма в трансграничния район“** обявена по проект „Интелигентни маркетингови стратегии за туризъм в трансграничния район“/ “Smart Marketing Strategies for Tourism in the Cross-Border Area”, акроним „SMS-CBA”, Договор за субсидия №B2.6c.12/01.07.2020г.

Мотиви по чл. 9, ал. 1, т. 5 – установени нарушения при провеждането на процедурата, които не могат да бъдат отстранени, без това да промени условията, при които е обявена процедурата. Установена е допусната техническа грешка в Публичната покана: т. II.2) Количество или обем на обекта на процедурата – несъответствие в обявената прогнозна стойност между цената със ДДС и цената без ДДС .

На основание чл. 9, ал. 3 от Постановление № 160 на Министерския съвет от 01.07.2016 г. за настоящото Решение да се уведоми в 3-дневен срок ГД „УТС“ при МРРБ в качеството й на Национален орган по Програма за трансгранично сътрудничество ИНТЕРРЕГ V-A Гърция – България 2014-2020.

Поканата с извършените корекции и придружаващата я документация да се обяви отново по надлежния ред на 22.01.2021 г. с краен срок 01.02.2021 г.

**БЕНЕФИЦИЕНТ: ………………..**

**Пантелей Мемцов**

**Председател на УС**